CELEX: C2005/330/38
Language: et
Date: 2005-12-24 00:00:00
Title: Kohtuasi T-318/00: Esimese Astme Kohtu  19. oktoobri 2005  otsus — Freistaat Thüringen  v.  komisjon (Riigiabi — Abi kasutamine valel eesmärgil — Tagastamiskorraldusest kõrvalehoidmise võimalikkus — Abi tagasinõudmine äriühingutelt, kes on omandanud esialgse abisaaja käibevara)

24.12.2005   
            
            
               ET
            
            
               Euroopa Liidu Teataja
            
            
               C 330/15
            
         Esimese Astme Kohtu 19. oktoobri 2005 otsus — Freistaat Thüringen v. komisjon
   (Kohtuasi T-318/00) (1)
   
   (Riigiabi - Abi kasutamine valel eesmärgil - Tagastamiskorraldusest kõrvalehoidmise võimalikkus - Abi tagasinõudmine äriühingutelt, kes on omandanud esialgse abisaaja käibevara)
   (2005/C 330/38)
   Kohtumenetluse keel: saksa
   Pooled
   
      Hageja: Freistaat Thüringen (Saksamaa) (esindaja: advokaat M. Schütte)
   
      Kostja: Euroopa Ühenduste Komisjon (esindajad: K.-D. Borchardt ja V. Kreuschitz, keda abistas C. Koenig)
   
      Hageja toetuseks menetlusse astuja: Saksamaa Liitvabariik, (esindajad: W.-D. Plessing ja T. Jürgensen, keda abistas advokaat R. Bierwagen)
   
      Kostja toetuseks menetlusse astuja: ODS Optical Disc Service GmbH (Hamburg, Saksamaa) (esindajad: advokaadid I. Brinker ja U. Soltész)
   Kohtuasja ese
   Komisjoni 21. juuni 2000. aasta otsuse 2000/796/EÜ Saksamaa poolt CDA Compact Disc Albrechts GmbH'le (Tüüringi liidumaa) antud riigiabi kohta (EÜT L 318, lk 62) tühistamise nõue.
   Otsuse resolutiivosa
   
               1.
            
            
               Komisjoni 21. juuni 2000. aasta otsus 2000/796/EÜ Saksamaa poolt CDA Compact Disc Albrechts GmbH'le (Tüüringi liidumaa) antud riigiabi kohta tühistatakse osas, milles:
               
                           —
                        
                        
                           sellega on artikli 1 lõikes 1 äriühingutele R. E. Pilz GmbH & Co Beteiligungs KG, Pilz & Robotron GmbH & Co. Beteiligungs KG ja Pilz Albrechts GmbH Albrechts'i CD-tehase (Tüüringi liidumaa) ehitamiseks, tegutsemiseks ja tugevdamiseks antud abi hulka arvatud Baieri liidumaa poolt garantiina antud 54,7 miljonit Saksa marka, võlgnevuse tagasinõudmisest loobumine 3 miljoni Saksa marga osas ning Tüüringi liidumaa ja Baieri liidumaa poolt antud investeerimistoetused ja –lisatasud summas 63,45 miljonit Saksa marka ja 19,42 miljonit Saksa marka;
                        
                     
                           —
                        
                        
                           sellega on artikli 1 lõikes 2 äriühingu CDA Compact Disc Albrechts GmbH ümberkorraldamiseks antud abi hulka arvatud 33 miljonit Saksa marka, mille eest omandati osalus PA/CD Albrechts'is, ning 21,3 miljoni Saksa marga suurune intressidest tulenev kasu;
                        
                     
                           —
                        
                        
                           selle artikli 1 lõikes 2 on väidetud, et 3 miljoni Saksa marga suurune ostuhind ja LfA poolt antud 15 miljoni Saksa marga suurune laen kujutavad endast “äriühingu CDA Compact Disc Albrechts GmbH ümberkorraldamiseks ettenähtud abi”;
                        
                     
                           —
                        
                        
                           selle artiklis 2 nõutakse artiklis 1 kirjeldatud abi tagastamist äriühingutelt CDA Datenträger Albrechts GmbH ja LCA Logistik Center Albrechts GmbH ning kõigilt teistelt ettevõtjatelt, kellele anti või antakse tulevikus üle äriühingute R. E. Pilz GmbH & Co. Beteiligungs KG, Pilz & Robotron GmbH & Co. Beteiligungs KG või Pilz Albrechts GmbH varad ja/või infrastruktuur nii, et see võimaldab kõrvale hoida selle otsuse tagajärgedest.
                        
                     
         
               2.
            
            
               Ülejäänud osas jätta hagi rahuldamata.
            
         
               3.
            
            
               Jätta komisjoni kohtukulud tema enda kanda ning mõista talt välja Tüüringi liidumaa kohtukulud. Saksamaa Liitvabariik ja ODS Optical Disc Service GmbH kannavad oma kulud ise.
            
         
      (1)  EÜT C 355, 9.12.2000.